ai4bharat/Pralekha huggingface dataset:
நிதி அமைச்சகம்
நிதி ஆண்டு 2017-2018-இல் அக்டோபர் 2017 வரை நேரடி வரி சேகரிப்பு 15.2% வளர்ச்சி;
ரூ. 4.39 லட்ச கோடி வருமானம் வசூலிக்கபட்டுள்ளது
நிதி ஆண்டு 2017-2018-இல் அக்டோபர் 2017 வரை நேரடி வரி வசூலிகபட்டுள்ளது. இது சென்ற ஆண்டைவிட 15.2% அதிகமாகும். நிதி ஆண்டு 2017-2018-இன்  நேரடி வரியின் நிகர தொகை வசூலின் பட்ஜெட் மதீப்பீடு 44.8% ஆகும். முழுத் தொகை  10.7% அதிகரித்து உள்ள நிலையில் ஏப்ரல் – அக்டோபர் 2017 வரை ரூ. 5.28 லட்ச கோடி வசூலிக்கப்பட்டுள்ளது. ஏப்ரல் 2017 முதல் அக்டோபர் 2017 வரை ரூ. ரூ. 89,507 கோடி திரும்பப் பெறத்தக்க தொகை வழங்கப்பட்டுள்ளது.
கலாசாரத்துறை அமைச்சகம்
இந்திய கோவில் கட்டிடக்கலை குறித்த ‘தேவயாதனம்’ எனும் மாநாட்டை ஹம்பியில் மத்திய கலாச்சாரத்துறை அமைச்சர் திரு ஜி கிஷன் ரெட்டி நாளை தொடங்கி வைக்கிறார்
விடுதலையின் அமிர்தப் பெருவிழாவின் ஒரு பகுதியாக, தேவயாதனம் - இந்தியக் கோயில் கட்டிடக்கலையின் பயணம் என்ற இரண்டு நாள் சர்வதேச மாநாட்டை மத்திய கலாச்சார அமைச்சகத்தின் இந்திய தொல்லியல் துறை கர்நாடகாவின் ஹம்பியில் 2022 பிப்ரவரி 25-26 தேதிகளில் நடத்துகிறது.
மத்திய கலாச்சாரம், சுற்றுலா மற்றும் வடகிழக்கு பகுதி மேம்பாடு அமைச்சர் திரு ஜி கிஷன் ரெட்டி மாநாட்டைத் தொடங்கி வைக்கிறார். மத்திய கலாச்சாரத்துறை இணை அமைச்சர் திரு அர்ஜுன் ராம் மேக்வால் பதிவு செய்யப்பட்ட செய்தி மூலம் மாநாட்டில் உரையாற்றுவார்.
கோவில்களின் தத்துவ, ஆன்மிக, சமூக, பொருளாதார, தொழில்நுட்ப, அறிவியல், கலை மற்றும் கட்டிடக்கலை அம்சங்களைப் பற்றி விவாதிப்பதே மாநாட்டின் நோக்கமாகும். நாகரா, வேசரா, திராவிடம், கலிங்கம் மற்றும் பல கோயில் கட்டிடக்கலையின் பல்வேறு பாணிகளின் பரிணாமம் மற்றும் மேம்பாடு குறித்த உரையாடலைத் தொடங்கவும் உத்தேசிக்கப்பட்டுள்ளது.
ஹம்பியில் உள்ள பட்டாபிராமர் கோவிலில் தொடக்க அமர்வு நடைபெறும், ஹம்பியில் உள்ள கன்னடப் பல்கலைக்கழக அரங்கத்தில் கல்வி அமர்வுகள் நடைபெறும். இந்தியாவின் பெரிய கோவில்களின் பல்வேறு அம்சங்கள் குறித்து தலைசிறந்த அறிஞர்கள் இந்த மாநாட்டில் விவாதிப்பார்கள்.
அறிஞர்கள், இந்திய வரலாற்று, தொல்லியல், கலாச்சாரம் மற்றும் கட்டிடக்கலை மாணவர்கள் மற்றும் பொதுமக்களுக்கு இந்த மாநாடு பயனுள்ளதாக இருக்கும். நமது பாரம்பரியத்தைக் கற்று மதிக்க வேண்டும் எனும் ஆர்வத்தை அறிஞர்கள் மற்றும் மாணவர்களிடையே உருவாக்குவது, மாநாட்டின் நோக்கம் ஆகும்.
இந்திய வாழ்க்கையின் ஒருங்கிணைந்த பகுதியாக கோயில்கள் எப்போதுமே இருந்து வருகின்றன. கோயில் கட்டுமானம் என்பது ஒரு புனிதமான செயலாக இந்தியத் துணைகண்டத்தில் மட்டுமில்லாமல், தென்கிழக்கு மற்றும் கிழக்கு ஆசியா போன்ற அண்டை நாடுகளிலும் கருதப்பட்டது. எனவே, கோவில் கட்டிடக்கலை மற்றும் நுட்பம் இந்தியாவில் இருந்து மற்ற பகுதிகளுக்கு எவ்வாறு பரவியது மற்றும் இந்தக் கலை எவ்வாறு மற்றம் அடைந்தது என்பது சுவாரசியமான ஆய்வாகும்.
மேலும் விவரங்களுக்கு, இந்த ஆங்கிலச் செய்திக் குறிப்பைக் காணவும்: https://pib.gov.in/PressReleasePage.aspx?PRID=1800805
ஜல்சக்தி அமைச்சகம்
வடகிழக்கு மாநிலங்களின் அமைச்சர்கள் பங்கேற்கும் பிராந்திய மாநாட்டுக்கு பிப்ரவரி 28-ம்தேதி மத்திய ஜல்சக்தி அமைச்சர் தலைமை வகிக்கிறார்
அசாமின் குவஹாத்தியில் பிப்ரவரி 28-ம்தேதி நடைபெறவுள்ள , வடகிழக்கு மாநிலங்களின் அமைச்சர்கள் பங்கேற்கும் பிராந்திய மாநாட்டுக்கு மத்திய ஜல்சக்தி அமைச்சர் திரு. கஜேந்திர சிங் செகாவத் தலைமை வகிக்கிறார். ஜல்ஜீவன் இயக்கம், தூய்மை இந்தியா இயக்கம்  போன்ற முக்கியமான திட்டங்களை அமல்படுத்துவது தொடர்பான விஷயங்கள் இந்தப் பிராந்திய மாநாட்டில் விவாதிக்கப்படும். இந்த மாநாட்டை : https://youtu.be/N2Wo8QLA6jA என்ற இணைப்பில் காணலாம்.
கடந்த 23-ம்தேதி நடைபெற்ற பட்ஜெட்டுக்குப் பிந்தைய இணையவழி கருத்தரங்கில் உரையாற்றிய பிரதமர் திரு. நரேந்திர மோடி, எவரையும் விட்டுவிடாமல் திட்டங்களைச் செயல்படுத்த வேண்டும் என்று கூறினார். காலவரையறையுடன் திட்டங்களைச் செயல்படுத்துவதற்கான திட்டமிடல் அவசியம் என்று கூறிய பிரதமர், வடகிழக்கு மாநிலங்கள் மற்றும் மலைப்பாங்கான பகுதிகள், மற்றும் முன்னேறத்துடிக்கும் மாவட்டங்களுக்கு முன்னுரிமை அளிக்க வேண்டும் என்றும் வலியுறுத்தினார்.
இந்த அடிப்படையில், இந்த ஆண்டுக்கான பட்ஜெட்டில் வடகிழக்கு மாநிலங்களில் ஜல்ஜீவன் இயக்கத்தை செயல்படுத்த ரூ.60,000 கோடி ஒதுக்கப்பட்டுள்ளது. அனைத்து வீடுகளுக்கும் குடிநீர் குழாய் இணைப்பு வழங்கும் திட்டத்தை நாடு முழுவதும் 2024-ம் ஆண்டுக்குள் நடைமுறைப்படுத்த மத்திய அரசு திட்டமிட்டுள்ளது. இதுவரை, கோவா, தெலங்கானா, அரியானா ஆகிய மூன்று மாநிலங்கள், அந்தமான் நிக்கோபார் தீவுகள், தாத்ரா நாகர்ஹவேலி, டாமன் & டையூ, புதுச்சேரி ஆகிய மூன்று யூனியன் பிரதேசங்கள் ஜல்ஜீவன் இயக்கத்தை 100 சதவீதம் நடைமுறைப்படுத்தியுள்ளன.
மேலும் கூடுதல் விவரங்களுக்கு ஆங்கில செய்திக்குறிப்பை காணவும்.
உணவுப் பதப்படுத்துதல் தொழிற்சாலைகள் அமைச்சகம்
புதுதில்லியில் நடைபெறும் உலக உணவு இந்தியா மாநாட்டில் வெளிநாடுகள் பங்கேற்பது குறித்து இந்தியாவில் உள்ள அந்நாடுகளின் தூதர்களுடன் வட்டமேஜை கூட்டத்திற்கு உணவுப் பதப்படுத்துதல் தொழில் துறை அமைச்சகம் ஏற்பாடு செய்திருந்தது
புதுதில்லியில் நடைபெறும் உலக உணவு இந்தியா மாநாட்டில் வெளிநாடுகள் பங்கேற்பது குறித்து இந்தியாவில் உள்ள அந்நாடுகளின் தூதர்களுடன் வட்டமேஜை கூட்டத்திற்கு உணவுப் பதப்படுத்துதல் தொழில் துறை அமைச்சகம் இன்று ஏற்பாடு செய்திருந்தது. புதுதில்லியில் இரண்டாவது முறையாக நடைபெற உள்ள உலக உணவு இந்தியா 2023 மாநாடு நவம்பர் 3-ம் தேதி தொடங்கி 5-ம் தேதி வரை நடைபெற உள்ளது. சர்வதேச முதலீடுகளை ஈர்க்கும் வகையில், இந்திய உணவுப் பதப்படுத்துதல் துறை இதற்கு ஏற்பாடு செய்திருந்தது. சர்வதேச சிறுதானியங்கள் ஆண்டு 2023-ன் ஒரு பகுதியாக இம்மாநாட்டிற்கு ஏற்பாடு செய்யப்பட்டுள்ளது.
இக்கூட்டத்திற்கு உணவுப் பதப்படுத்துதல் செயலாளர் திருமதி அனிதா பிரவின், வெளியுறவு அமைச்சக சிறப்பு செயலாளர் திரு பிரபத் குமார் ஆகியோர் தலைமை வகித்தனர். வெளிநாடுகளின் தூதர்கள், துணைத்தூதர்கள், இதர உயர் பிரதிநிதிகள் உள்ளிட்டோர் கலந்துகொண்டனர்.
உலகளாவிய உணவுப் பாதுகாப்பை உறுதிசெய்வதில் இந்தியாவின் தனித்துவ பங்களிப்பு குறித்தும், பெருமளவிலான வளங்கள், நுகர்வோர்கள் ஆகியோர் குறித்தும் இக்கூட்டத்தில் விவாதிக்கப்பட்டது.
மனித வள மேம்பாட்டு அமைச்சகம்
திரு தர்மேந்திர பிரதானை அமெரிக்க தேசிய அறிவியல் அறக்கட்டளை இயக்குனர் சந்தித்து இந்தியாவுடனான ஒத்துழைப்பை மேம்படுத்த விருப்பம் தெரிவித்தார்
கல்வி மற்றும் திறன் துறைகளில் இந்தியாவுடனான தனது ஒத்துழைப்பை வலுப்படுத்தவும் விரிவுபடுத்தவும் அமெரிக்க தேசிய அறிவியல் அறக்கட்டளை ஆர்வத்தை வெளிப்படுத்தியுள்ளது. தேசிய கல்விக் கொள்கை 2020ன் கீழ் பரஸ்பர ஆர்வமுள்ள பகுதிகள் மற்றும் ஸ்டெம் படிப்புகளுக்கான இந்தியாவின் திட்டங்கள் குறித்து விவாதிக்க என்எஸ்எப் இயக்குநர் திருசேதுராமன் பஞ்சநாதன் இன்று மத்திய கல்வி அமைச்சர் திரு. தர்மேந்திர பிரதானை புது தில்லியில் சந்தித்தார்.
இந்தச் சந்திப்பின் போது பேசிய திரு. பிரதான், இந்தியாவின் பலம் அதன் இளம் மக்கள்தொகை மற்றும் வலுவான அறிவுத் தளங்களில் உள்ளது என்று குறிப்பிட்டார். நாட்டின் பல்வேறு பகுதிகளில் உள்ள பல்வேறு நிறுவனங்களில் ஏராளமான திறமைகள் உள்ளன, அவை வளர்க்கப்பட காத்திருக்கின்றன என்றார். எனவே, நாட்டிலுள்ள முதன்மையான நிறுவனங்களான என்ஐடிகள், மத்தியப் பல்கலைக்கழகங்கள் தவிர அதிகம் அறியப்படாத மாநிலப் பல்கலைக்கழகங்கள்,இதுவரை பிரதிநிதித்துவப்படுத்தப்படாத நிறுவனங்களுடன் தனது ஈடுபாட்டை அதிகரிப்பதை என்எஸ்எப் கவனிக்க வேண்டும் என அவர் கேட்டுக்கொண்டார்.
என்எஸ்எப் என்பது அறிவியல் கண்டுபிடிப்பு, தொழில்நுட்ப கண்டுபிடிப்பு மற்றும் ஸ்டெம் கல்வியை ஊக்குவிக்கும் பொறுப்பைக் கொண்ட ஒரு சுதந்திரமான கூட்டாட்சி நிறுவனமாகும். 8.8 பில்லியன் அமெரிக்க டாலர்கள் பட்ஜெட்டில், கணிதம், கணினி அறிவியல் மற்றும் சமூக அறிவியல் போன்ற துறைகளில் மத்திய அரசின் நிதியுதவியின் முக்கிய ஆதாரமாக என்எஸ்எப் உள்ளது. என்எஸ்எப் உடனான இந்தியாவின் ஈடுபாடுகளில் ஆறு தொழில்நுட்ப கண்டுபிடிப்பு மையங்கள் அடங்கும், இதன் கீழ் ஐஐடிகள், ஐஐஎஸ்சி பெங்களூர் போன்ற 8 நிறுவனங்கள் 30 திட்டங்களிலும் சைபர் செக்யூரிட்டியில் சில திட்டங்களிலும் ஒத்துழைக்கின்றன. இந்த ஈடுபாடுகளை மேம்படுத்துவதற்கான வழிகளை ஆராய்வதற்காக இயக்குனர் என்எஸ்எப் இந்தியாவில் உள்ளார்.
இந்தியாவைப் போலவே, உள்ளடக்கம் மற்றும் தரமான கல்விக்கான அணுகல் ஆகியவை அமெரிக்க அரசுக்கும் முன்னுரிமையாக உள்ளது என்று திரு பஞ்சநாதன் கூறினார். திறமையில் ஈடுபடுபவர்கள் உட்பட பிரதிநிதித்துவம் இல்லாத நிறுவனங்களுடன் என்எஸ்எப் ஒத்துழைப்பை ஏற்கொள்ளும் என்று அவர் உறுதியளித்தார்.
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
கொவிட்-19 பெருந்தொற்று காலகட்டத்தில் கேந்திரிய பந்தர் தயாரித்த இன்றியமையாத பொருட்கள் அடங்கிய 2200 பைகளை டாக்டர்.ஜித்தேந்திர சிங் டில்லியில் தேவையுள்ள குடும்பங்களுக்கு விநியோகித்தார்
மத்திய அரசின் ஊழியர் நலன் மற்றும் பயிற்சித் துறையின் கீழ்  செயல்பட்டு வரும் கேந்திரிய பந்தர் தேவையுள்ள குடும்பங்களுக்கு “இன்றியமையாத பொருட்கள் அடங்கிய பைகளை” வழங்கும் பிரத்யேகமான ஒரு நடவடிக்கையைத் தொடங்கி உள்ளது.
வடகிழக்கு பிராந்திய மேம்பாடு, பிரதமர் அலுவலகம், ஊழியர் நலன் – பொதுமக்கள் குறைதீர்ப்பு – ஓய்வூதியங்கள் துறை, அணுசக்தி மற்றும் விண்வெளி ஆகியவற்றின் இணை அமைச்சர்  டாக்டர். ஜித்தேந்திர சிங் இன்று கொவிட்-19 பெருந்தொற்று நிலவும் இந்தக் காலகட்டத்தில் தேவையுள்ள குடும்பங்களுக்கு விநியோகிப்பதற்காக இன்றியமையாத பொருட்கள் அடங்கிய 2200 பைகளை அதிகாரிகளிடம் ஒப்படைத்தார்.
இதில் 1700 பைகளை மத்திய டெல்லி மாவட்டத்தின் சிவில் லைன், எஸ்.டி.எம்-மிடம் டாக்டர். ஜித்தேந்திர சிங் ஒப்படைத்தார். மீதி உள்ள 500 பைகள் டி.எம்-மிடம்  வழங்கப்படும்.
தேவையுள்ள குடும்பங்களுக்கு விநியோகிப்பதற்காக 2200 பைகளை கேந்திரிய பந்தர் தயாரித்து உள்ளது.
• ஒவ்வொரு பையிலும் கீழ்க்கண்ட பொருட்கள் உள்ளன:
1. அரிசி 3 கிலோ
2. கோதுமை மாவு 3 கிலோ
3. பருப்பு 2 கிலோ
4. சமையல் எண்ணெய் 1 லிட்டர்
5. மிக்சர்/அவல் 500 கிராம்
6 உப்பு 1 கிலோ
7. குளியல் சோப் 1
8. சலவை சோப் 1
9. பிஸ்கட் 3 பாக்கெட்
<><><><><>
(Visitor Counter : 108
பாதுகாப்பு அமைச்சகம்
நாட்டில் பாதுகாப்புத் தளவாட தொழில் வழித்தடங்கள் குறித்து மாநிலங்களவையில் இணையமைச்சர் திரு அஜய் பட் விளக்கம்
சுயசார்பு இந்தியா என்ற இலக்கை அடைவதற்கும், இந்தியாவில் உற்பத்தி செய்வோம் என்ற இலக்கை அடைவதற்கும், மத்திய அரசு இரண்டு பாதுகாப்புத் தளவாட தொழில் வழித்தடங்களை  நாட்டில் நிறுவியுள்ளது, ஒன்று உத்தரபிரதேசத்திலும் மற்றொன்று தமிழ்நாட்டிலும் நிறுவப்பட்டுள்ளன. ஆக்ரா, அலிகார், சித்ரகூட், ஜான்சி, கான்பூர் மற்றும் லக்னோ ஆகிய 6 முனையங்கள் உத்தரப் பிரதேச பாதுகாப்புத் தளவாட தொழில் வழித்தடத்தை  மேம்படுத்துவதற்காக அடையாளம் காணப்பட்டுள்ளன. இதேபோல், சென்னை, கோயம்புத்தூர், ஓசூர், சேலம் மற்றும் திருச்சிராப்பள்ளி ஆகிய 5 முனையங்கள் தமிழ்நாடு பாதுகாப்புத் தளவாட தொழில் வழித்தடத்தை  மேம்படுத்துவதற்காக அடையாளம் காணப்பட்டுள்ளன. சிறந்த பாதுகாப்பு உற்பத்தி சூழல் அமைப்பை உருவாக்க அரசு விரும்புகிறது. உற்பத்தி, சோதனை மற்றும் சான்றிதழுக்கான நடைமுறைகளை மேற்கொள்வதற்கான விநியோகச் சங்கிலி உள்ளிட்ட சாதகமான நிலைமைகளைக் கொண்டிருப்பது, பெரிய அளவிலான பொருளாதாரங்களை உருவாக்குவது மற்றும் நாட்டில் சர்வதேச அளவில் போட்டித்தன்மையுள்ள நிறுவனங்களின் வளர்ச்சியை எளிதாக்குவதற்கு அரசு முனைப்புடன் உள்ளது.
உத்தரப்பிரதேச அரசிடமிருந்து பெறப்பட்ட தகவலின் அடிப்படையில், அந்த மாநிலத்தில் உள்ள பாதுகாப்புத் தளவாட தொழில் வழித்தடத்தில் தொழில் தொடங்க 105 புரிந்துணர்வு ஒப்பந்தங்கள் 12 ஆயிரத்து 139 கோடி ரூபாய் மதிப்பில் முதலீடுகளை மேற்கொள்ள கையெழுத்தாகியுள்ளன. இதில் 2,422 கோடி ரூபாய் ஏற்கனவே முதலீடு செய்யப்பட்டுள்ளது. உத்தரப்பிரதேச பாதுகாப்புத் தளவாட தொழில் வழித்தடத்திற்காக 1,608 ஹெக்டர் நிலம் கையகப்படுத்தப்பட்டுள்ளது.
தமிழக அரசிடமிருந்து பெறப்பட்ட தகவலின் அடிப்படையில், அந்த மாநிலத்தில் 11 ஆயிரத்து 794 கோடி ரூபாய் முதலீடுகளுக்காக 53 நிறுவனங்களுடன் புரிந்துணர்வு ஒப்பந்தம் மேற்கொள்ளப்பட்டுள்ளது. இதில் 3 ஆயிரத்து 847 கோடி ரூபாய் ஏற்கனவே முதலீடு செய்யப்பட்டுள்ளது. தமிழ்நாடு பாதுகாப்புத் தளவாட தொழில் வழித்தடத்திற்காக 910 ஹெக்டர் நிலம் கையகப்படுத்தப்பட்டுள்ளது.
இந்த தகவலை மாநிலங்களவையில் எழுத்துப்பூர்வமாக அளித்த பதிலில் பாதுகாப்புத்துறை இணையமைச்சர் திரு அஜய் பட் தெரிவித்துள்ளார்.
நிலக்கரி அமைச்சகம்
நிலக்கரியை இடமாற்றம் செய்ய பரிமாற்றச் சீரமைப்பு வழிமுறை புகுத்தப்பட்டுள்ளது.
நிலக்கரிச் சுரங்கங்களில் இருந்து நுகர்வோருக்கு நிலக்கரி கொண்டு செல்வதற்கான தூரத்தைக் குறைப்பதற்காக நிலக்கரி நிறுவனங்களின் நிலக்கரி இணைப்புகள் சீரமைப்பு செய்யப்பட்டுள்ளன. போக்குவரத்து உள்கட்டமைப்பின் சுமையைக் குறைக்கவும், வெளியேற்றத் தடைகளை எளிதாக்கவும் இந்த சீரமைப்புப் பயிற்சி உதவும்.
கடந்த கால சீரமைப்புப் பயிற்சிகள் மின்துறைக்கு மட்டுமே செயல்படுத்தப்பட்டன, இதன் விளைவாக 63.12 மெட்ரிக் டன் நிலக்கரி இணைப்பு சீரமைப்பு செய்யப்பட்டு ஆண்டுக்கு சுமார் ரூ.3769 கோடி சேமிப்பினை ஈட்டியது. கடந்த கால சீரமைப்புப் பயிற்சிகளைப் போலன்றி, இணைப்பு சீரமைப்பு தொடர்பான தற்போதைய வழிமுறை, மின்சாரம் மற்றும் ஒழுங்குபடுத்தப்படாத துறை  ஆகியவற்றை உள்ளடக்கியது, ஏனெனில் அனைத்து வகையான நுகர்வோர் மற்றும் இறக்குமதி செய்யப்பட்ட நிலக்கரியுடன் நிலக்கரி மாற்றமும் அனுமதிக்கப்படுகிறது.
மொத்த கலோரிஃபிக் மதிப்பு  சமநிலையின் அடிப்படையில் நிலக்கரி அளவை மாற்றவும் திட்டமிடப்பட்டுள்ளது, மேலும் இது கோக்கிங் அல்லாத நிலக்கரிக்கு மட்டுமே பொருந்தும்.
சுகாதாரம் மற்றும் குடும்ப நலத்துறை அமைச்சகம்
அடினோவெக்டர் தடுப்பூசிகளின் இயங்குமுறை தொடர்பான அறிவியல்பூர்வமான காரணங்களின் அடிப்படையிலேயே கோவிஷீல்டு டோஸ்களுக்கான இடைவெளியை அதிகரிக்கும் முடிவு எடுக்கப்பட்டது
கோவிஷீல்டு தடுப்பூசிகளின் இரண்டு டோஸ்களுக்கான இடைவெளியை 6-8 வாரங்களில் இருந்து 12-16 வாரங்களாக அதிகரித்த முடிவு தொடர்பாக தொழில்நுட்ப நிபுணர்கள் இடையே அதிருப்தி ஏற்பட்டிருப்பதாக ஒரு சில ஊடக செய்திகளில் தெரிவிக்கப்பட்டுள்ளது.
அடினோவெக்டர் தடுப்பூசிகளின் இயங்குமுறை தொடர்பான அறிவியல்பூர்வமான காரணங்களை அடிப்படையாகக் கொண்டே இடைவெளியை அதிகரிக்கும் முடிவு எடுக்கப்பட்டது. இது குறித்து, கொவிட்-19 பணிக்குழு மற்றும் தடுப்பூசிகளுக்கான தேசிய தொழில்நுட்ப ஆலோசனைக் குழுவின் தொழில்நுட்ப நிலை உட்குழுவில் முழுவதும் விவாதிக்கப்பட்டதுடன், எந்த உறுப்பினரும் இந்த முடிவிற்கு எதிர்ப்பு தெரிவிக்கவில்லை.
தடுப்பூசிகளுக்கான தேசிய தொழில்நுட்ப ஆலோசனைக் குழுவின் கொவிட்- 19 பணிக்குழுவின் 22-வது கூட்டம் கடந்த மே 10-ஆம் தேதி நடைபெற்றது.
தேசிய தடுப்பு மருந்துக் கொள்கையின் கீழ் கோவிஷீல்டு டோஸ்களுக்கான இடைவெளியை மாற்றியமைக்கும் திட்ட முன்மொழிவை கொவிட்-19 பணிக்குழு ஏற்றுக்கொண்டது. ‘நிஜ வாழ்க்கையின் ஆதாரங்களை, குறிப்பாக இங்கிலாந்தில் இருந்து பெறப்பட்ட ஆதாரங்களை அடிப்படையாகக் கொண்டு கோவிஷீல்டு தடுப்பூசியின் இரண்டு டோஸ்களுக்கான இடைவெளியை 12-16 வாரங்களாக அதிகரிக்க கொவிட்-19 பணிக்குழு சம்மதம் தெரிவிக்கிறது', என்று அக்குழு பரிந்துரைத்தது.
உயிரி தொழில்நுட்பத் துறைச் செயலாளர், மருத்துவ ஆராய்ச்சித் துறைச் செயலாளர், இந்திய மருத்துவ ஆராய்ச்சிக் கவுன்சிலின் தலைமை இயக்குநர் ஆகியோர் தலைமையில் கடந்த மே 13-ஆம் தேதி நடைபெற்ற தடுப்பூசிகளுக்கான தேசிய தொழில்நுட்ப ஆலோசனைக் குழுவின் தொழில்நுட்ப நிலை உட்குழுவின் 31-வது கூட்டத்தில் கொவிட்-19 பணிக் குழுவின் பரிந்துரை கூடுதல் விவாதத்திற்கு எடுத்துக் கொள்ளப்பட்டது.
தடுப்பூசிகளுக்கான தேசிய தொழில்நுட்ப ஆலோசனைக் குழுவின் தொழில்நுட்ப நிலை உட்குழு, கீழ்க்காணும் பரிந்துரையை அளித்தது:
‘கொவிட்-19 பணிக்குழுவின் பரிந்துரையின்படி, கோவிஷீல்டு தடுப்பூசியின் இரண்டு டோஸ்களுக்கு இடையே குறைந்தபட்சம் மூன்று மாத இடைவெளியைக் கடைப்பிடிக்குமாறு பரிந்துரைக்கப்பட்டது'.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1727477
-----
(Visitor Counter : 169
சிறப்பு சேவைகள் மற்றும் கட்டுரைகள்
மத்திய இணை அமைச்சர் டாக்டர் எல் முருகன் அந்தமானில் மீனவர்களுடன் உரையாடல்
மத்திய தகவல் மற்றும் ஒலிபரப்பு, மீன்வளம், கால்நடை பராமரிப்பு மற்றும் பால்வளத் துறை இணை அமைச்சர் டாக்டர் எல் முருகன் இன்று அந்தமானில் பயணம் மேற்கொண்டார்.
போர்ட் பிளேரில் உள்ள அகில இந்திய வானொலி அதிகாரிகளுடன் உரையாடிய அவர், வானொலி செயல்பாடுகள் குறித்து ஆய்வு மேற்கொண்டார்.
பின்னர் அங்குள்ள மீனவர்களை சந்தித்த அமைச்சர், மீனவர்களின் நலனுக்காக மத்திய அரசு செயல்படுத்தி வரும் பல்வேறு திட்டங்கள் குறித்து அவர்களிடம் எடுத்துரைத்தார்.
விவசாயிகளுக்கான கடன் அட்டைகள் மீனவர்களுக்கு நீட்டிக்கப்பட்டுள்ளது குறித்தும், மீனவர்களின் வாழ்வாதாரம் மற்றும் பாதுகாப்புக்கு மத்திய அரசு முன்னுரிமை அளிப்பது குறித்தும் அவர் விளக்கினார்.
பிரதமரின் மத்ஸ்ய சம்படா யோஜனா என்ற முக்கிய திட்டத்தை அமைச்சகம் செயல்படுத்தி வருகிறது. இது வரை இல்லாத அளவில் 2020-21 முதல் 5 ஆண்டுகளுக்கு 20050 கோடி ரூபாய் மதிப்பீட்டில் இது செயல்படுத்தப்படுகிறது என்று டாக்டர் எல் முருகன் தெரிவித்தார்.
.
ஊரக வளர்ச்சி அமைச்சகம்
இந்தியாவின் இளைஞர்களுக்கு குறிப்பாக ஊரகப்பகுதியில் உள்ளவர்களுக்கு வேலை வாய்ப்பு மற்றும் பயிற்சிக்கான தேவை அடிப்படையிலான திறன் வடிவமைப்பு தேவை - மத்திய ஊரக வளர்ச்சித்துறை அமைச்சர் திரு கிரிராஜ் சிங் வலியுறுத்தல்
இந்தியாவின் இளைஞர்களுக்கு குறிப்பாக ஊரகப்பகுதியில் உள்ளவர்களுக்கு வேலை வாய்ப்பு மற்றும் பயிற்சிக்கான தேவை அடிப்படையிலான திறன் வடிவமைப்பு அவசியம் என மத்திய ஊரக வளர்ச்சி மற்றும் பஞ்சாயத்து ராஜ் அமைச்சர் திரு கிரிராஜ் சிங் கூறியுள்ளார். பயிற்சியின் தரம் முக்கியமானது என்று குறிப்பிட்ட அமைச்சர், இளைஞர்களுக்கு அதிக வேலை வாய்ப்புகளை உருவாக்குவதற்கு மின்னணு, கல்வி, பயிற்சி, தகவல் தொழில்நுட்பம், பிபிஓ, சுற்றுலா, விருந்தோம்பல் ஆகிய துறைகளுடன் எவ்வாறு சிறந்த முறையில் ஒருங்கிணைக்க முடியும் என்பதை ஆராயுமாறு அவர் வலியுறுத்தினார்.
பெங்களூரு கும்பலகோடுவில் தேசிய ஊரக வளர்ச்சி மற்றும் சுயவேலைவாய்ப்பு பயிற்சி நிறுவனத்தின் புதிய வளாகத்தை இன்று திறந்து வைத்து அமைச்சர் பேசினார்.
கர்நாடக முதல்வர் திரு பசவராஜ் பொம்மை, மத்திய இணையமைச்சர்கள் சாத்வி நிரஞ்சன் ஜோதி, திரு ஃபக்கன் சிங் குலாஸ்தே, டாக்டர் சி என் அஸ்வத் நாராயண் மற்றும் கர்நாடக மாநில அமைச்சர் திரு எஸ் டி சோமசேகரா, டாக்டர். வீரேந்திர ஹெக்கடே, எம்.பி ஆகியோர் இதில் கலந்து கொண்டனர்.
இந்தியாவை ஒரு பெரிய மனித வள மையமாக உருவாக்குவதில் கிராமப்புற சுயவேலைவாய்ப்பு பயிற்சி நிறுவனங்கள் குறிப்பிடத்தக்க பங்காற்றி வருகின்றன. இந்த நிறுவனங்கள் 44 லட்சம் இளைஞர்களுக்கு பயிற்சி அளித்துள்ளன. அவர்களில் கிட்டத்தட்ட 31 லட்சம் பேர் இதுவரை பணியில் சேர்ந்துள்ளனர். பயிற்சி பெற்றவர்களில் , சுமார் 29 லட்சம் பேர் பெண்கள்  என்று அமைச்சர் கூறினார்.
PIB Headquarters
கொவிட்-19 - பிஐபி செய்தித் தொகுப்பு
09.08.2020
- குடியரசுத் துணைத் தலைவர் செயலகம்
- சுகாதாரம் மற்றும் குடும்ப நலத்துறை அமைச்சகம்
- குறு சிறு மற்றும் நடுத்தர தொழில் துறை அமைச்சகம்
- சாலைப் போக்குவரத்து மற்றும் நெடுஞ்சாலைத்துறை அமைச்சகம்
(Visitor Counter : 124
பிரதமர் அலுவலகம்
பிரதமர் மனதின் குரல் நிகழ்ச்சியில் ஓணம் பண்டிகை சர்வதேச விழாவாக மாறி வருவதாகத் தெரிவித்தார்
மாண்புமிகு பிரதமர் திரு. நரேந்திர மோடி, மனதின் குரல் நிகழ்ச்சியின் சமீபத்திய உரையில், ஓணம் பண்டிகை குறித்துப் பேசினார். அப்போது ” சிங்கம்  மாதத்தில் இந்த பண்டிகை வரும் என தெரிவித்தார். இந்த காலகட்டத்தில், மக்கள் புதிதாக எதாவது ஒன்றை வாங்குகிறார்கள், வீடுகளை அலங்கரிக்கிறார்கள், பூக்கோலம் தயார் செய்து ஓணம்-சத்யாவைக் கொண்டாடுகின்றனர் என்றார்.
மேலும் பிரதம மந்திரி தனது உரையில், ஓணம் பண்டிகை தற்போது சர்வதேசத் திருவிழாவாக மாறி வருவதாகவும், தற்போது தொலைதூர வெளிநாடுகளையும் இந்தப் பண்டிகை சென்றடைந்துள்ளதாகவும் தெரிவித்தார்.
ஓணம் என்பது விவசாயத்துடன் இணைந்த ஒரு திருவிழா என்றும், கிராமப்புறப் பொருளாதாரத்திற்கு ஒரு புதிய தொடக்கத்தின் நேரம் இது என்றும் கூறினார். விவசாயிகளின் வலிமையிலிருந்து சமூகம் வாழ்வாதாரத்தைப் பெறுகிறது என்பதை அவர் சுட்டிக் காட்டினார். நமக்கு உணவு வழங்குபவரான புகழ்பெற்ற அன்னதாதாவிற்கு வேதங்களில் கூறப்பட்டுள்ள பாராட்டுக்களை நினைவு கூர்ந்த பிரதமர், கொரோனாவின் இந்தக் கடினமான காலங்களில் கூட, நமது விவசாயிகள் பயிர்களை விதைப்பதில் தங்கள் திறனை அதிகரித்து நிரூபித்துள்ளனர் என்றும் அவர்களின் விடாமுயற்சிக்கு வணக்கம் தெரிவிப்பதாகவும் கூறினார்.
கலாசாரத்துறை அமைச்சகம்
மத்திய உள்துறை அமைச்சர் திரு. அமித்ஷா கொல்கத்தா விக்டோரியா ஹாலில் நடக்கும் விழாவில் கலந்து கொள்ள உள்ளார்
மத்திய உள்துறை அமைச்சர் திரு. அமித்ஷா கொல்கத்தா விக்டோரியா ஹாலில் விடுதலை பெருவிழா கொண்டாட்டத்தின் ஒரு பகுதியாக நாளை நடக்க உள்ள முக்தி - மத்ரிகா  கலை நிகழ்வில் கலந்து கொள்ள உள்ளார். இதில் மேற்கு வங்க ஆளுனர் திரு. ஜெகதீப் தன்கர் மற்றும் முக்கிய பிரமுகர்கள் இதில் கலந்து கொள்ள உள்ளனர்.
பிரபல ஒடிசி நடன கலைஞர் திருமதி. டோனா கங்குலி, செளரேந்திர செளமியோஜித் ஆகியோர் கலை நிகழ்ச்சிகளை நிகழ்த்த உள்ளனர்.
மனிதகுலத்தின் உணர இயலாத கலாச்சார பாரம்பரிய பட்டியலில் வங்காளத்தின் துர்கா பூஜை இணைக்கப்பட்டிருப்பது, யுனெஸ்கோ கல்வெட்டு மற்றும் 2021-22 இல் விக்டோரியா நினைவு மண்டபத்தின் நூற்றாண்டு விழா ஆகியவற்றின் பின்னணியில் இந்த கலாச்சார நிகழ்ச்சி ஏற்பாடு செய்யப்பட்டுள்ளது.
வங்காளம் தனது விடுதலை போராட்ட வீரர்களை சிறப்பான முறையில் கொண்டாடுகிறது. இதோடு உலக அளவில் பிரபலமான தனது பாரம்பரிய சின்னமான துர்கா பூஜையுடன் இணைந்து இந்த முக்தி மாத்ரிகா நிகழ்ச்சியை ஏற்பாடு செய்துள்ளது.
இந்த நிகழ்ச்சி விக்டோரியா ஹாலில் உள்ள மைய மண்டபத்தில் நாளை மாலை 6 முதல் 7 மணி வரை நடக்கிறது.
பிரதமர் அலுவலகம்
வீட்டுவசதித் திட்டத்தின் பயனாளிகளுடன் விடியோ வழியாகப் பிரதமர் உரையாடல்
பிரதம மந்திரி வீட்டுவசதித் திட்டத்தின்  மூலம் பலன் பெற்ற பயனாளிகளுடன் பிரதமர் திரு. நரேந்திர மோடி விடியோ மூலமாக உரையாடினார். மத்திய அரசின் பல்வேறு திட்டங்களின் மூலம் பயன்பெற்றவர்களுடன் பாரதப் பிரதமர் விடியோ மூலம் உரையாடுவது இது மூன்றாவது முறையாகும்.
பிரதம மந்திரி வீட்டுவசதித் திட்டத்தின் மூலம் பலன்பெற்றவர்களுடன் விடியோ மூலம் உரையாடுவது மகிழ்ச்சி அளிப்பதாகக் கூறிய பிரதமர் திரு. மோடி, “இத்தகைய கலந்துரையாடல் இத்திட்டத்தின் பல்வேறு அம்சங்களைப் புரிந்து கொள்ளப் பெரிதும் உதவுகிறது. அத்துடன், அந்தந்தப் பகுதியின் மேம்பாடு குறித்தும் அறிந்துகொள்ள முடிகிறது” என்றார்.
அவர் மேலும் பேசியதாவது:
“பிரதம மந்திரி வீட்டுவசதித் திட்டம் என்பது செங்கல் சிமெண்ட் கொண்டு கட்டடத்தை எழுப்புவதல்ல. மக்களுக்கு நல்ல தரமான வாழ்க்கையை அமைத்துத் தருவதும் அவர்களது கனவுகள் நனவாக வழியமைப்பதும் ஆகும்.
எல்லோருக்கும் வீட்டு வசதி கிடைக்க வேண்டும் என்பதை உறுதி செய்யும் வகையில் இந்த அரசு கடந்த நான்கு ஆண்டுகளாக பல முன்னெடுப்புகளை மேற்கொண்டு வருகிறது. 2022ம் ஆண்டு இந்திய சுதந்திரத்தின் 75ஆவது ஆண்டு விழாவின்போது, நாட்டில் உள்ள அனைவருக்கும் வீடு கிடைப்பதை உறுதி செய்வதற்கு அரசு அனைத்து நடவடிக்கைகளையும் மேற்கொண்டு வருகிறது.
பிரதம மந்திரி வீட்டுவசதித் திட்டத்தின் கீழ் கிராமப்புறங்களில் மொத்தம் 3 கோடி வீடுகளையும் நகர்ப்புறங்களில் மொத்தம் 1 கோடி வீடுகளையும் கட்டித் தருவதற்கு அரசு திட்டமிட்டுள்ளது. இதுவரை நகர்ப்புறங்களில் 47 லட்சம் வீடுகளைக் கட்டித் தருவதற்கு அரசு ஒப்புதல் அளித்துள்ளது. இது முந்தைய அரசு 10 ஆண்டுகளில் அளித்த ஒப்புதல் அளவை விட நான்கு மடங்கு அதிகமாகும். அதைப் போல் கிராமப்புறங்களில் முந்தைய அரசு 25 லட்சம் வீடுகளைக் கட்டித் தருவதற்கு ஒப்புதல் அளித்தது. இந்த அரசு நான்கு ஆண்டுகளில் 1 கோடி வீடுகளைக் கட்டித் தருகிறது.
இவை மட்டுமின்றி, வீடு கட்டுவதற்கு 18 மாதங்கள் என்ற நிலையை மாற்றிய இந்த அரசு 12 மாதங்களிலயே வீடுகளைப் பூர்த்தி செய்து, நேரத்தையும் மிச்சப்படுத்தி வருகிறது.
பிரதம மந்திரி வீட்டுவசதித் திட்டத்தில்  சில மாறுதல்கள் செய்யப்பட்டுள்ளன. ஒரு வீட்டின் பரப்பு 20 சதுர மீட்டராக நிர்ணயிக்கப்பட்டிருந்தது. அதை இந்த அரசு மாற்றி, 25 சதுர மீட்டர் பரப்பாக அதிகரித்துள்ளது. மேலும், அதற்கான நிதியுதவி முன்பு ரூ. 70,000 முதல் ரூ. 75,000 ஆக இருந்தது. இந்த அரசு அதை ரூ. 1,25,000 ஆக அதிகரித்துள்ளது.
பிரதம மந்திரி வீட்டு வசதித் திட்டம்  குடிமக்களுக்குக் கண்ணியமான வாழ்வை அளிப்பதாகும். இத்திட்டத்தின் கீழ் மகளிர், மாற்றுத் திறனாளிகள், தாழ்த்தப்பட்டோர், பழங்குடியினர், மிகவும் பிற்படுத்தப்பட்டோர், சிறுபான்மையினர் ஆகியோர் மீது மிகுந்த கவனம் கொள்ளப்படுகிறது.
இத்திட்டம் எல்லோருக்கும் வேலைவாய்ப்பு அளிக்க வகை செய்கிறது. இத்திட்டத்தை மேலும் வலுப்படுத்துவதற்காக திறன் மேம்பாட்டில் அரசு கவனம் செலுத்துகிறது. அதன் மூலம் தரமான வீடுகள் விரைவாகக் கட்டித் தருவதில் உறுதி பூண்டுள்ளது. இதற்காக ஒரு லட்சம் கட்டுமானப் பணியாளர்களுக்கு உரிய பயிற்சி தொடங்கப்பட்டுள்ளது. இது தவிர, பல மாநிலங்களில் சித்தாள்களுக்கு உரிய பயிற்சியையும் அரசு அளித்து வருகிறது. இதன் மூலம் பெண்களுக்கான அதிகாரமளித்தலுக்கு வழியேற்பட்டுள்ளது” என்று பிரதமர் பேசினார்.
இந்த உரையாடலின்போது, பங்கேற்ற பல பலனாளிகள் வீடுகள் பெற்றதற்காகத் தங்களது மகிழ்ச்சியை வெளிப்படுத்தினர். வீடுகள் தங்களுக்குக் கனவாக இருந்தன என்று அவர்கள் பிரதமரிடம் கூறினர்.
அத்துடன், தங்களது வாழ்க்கையை எப்படி புரட்டிப் போட்டு, தரமான வாழ்க்கையை அளித்துள்ளது என்றும் அவர்கள் குறிப்பிட்டனர்.
அறிவியல் மற்றும் தொழில்நுட்பத்துறை
சுற்றுச்சூழலுக்கு உகந்த ‘டை மெத்தில் ஈதர்’ எரிபொருள் பர்னர் ஆலை: மத்திய அமைச்சர் டாக்டர் ஹர்ஷ் வர்தன் தொடக்கம்
டை மெத்தில் ஈதர்  எரிபொருள் பயன்படுத்தப்படும் சிறப்பு பர்னர் ஆலை ‘‘ஆதித்தி உர்ஜா சஞ்ச்’’ மற்றும் டிஎம்இ-எல்பிஜி எரிபொருள் கலந்த சிலிண்டர் ஆகியவற்றை புனேவில் உள்ள சிஎஸ்ஐஆர்-என்சில் வளாகத்தில், மத்திய அறிவியல் மற்றும் தொழில்நுட்ப துறை அமைச்சர் டாக்டர் ஹர்ஷ் வர்தன் காணொலி காட்சி மூலம் தொடங்கி வைத்தார்.
டைமெத்தில் ஈதர் எரிபொருள் மிகவும் சுத்தமான எரிபொருள். ஒரு நாளைக்கு 20 முதல் 24 கிலோ டிஎம்இ எரிபொருள் தயாரிக்கும் ஆலையை அறிவியல் மற்றும் தொழில் ஆராய்ச்சி கவுன்சில் - தேசிய ரசாயண பரிசோதனை கூடம்  ஆகியவை இணைந்து உருவாக்கியுள்ளது. இந்த எரிபொருளின் அடர்வு, எல்பிஜி-யின் அடர்வை விட வேறுபட்டு இருப்பதால், டிஎம்இ எரிபொருளை சாதரன கேஸ் அடுப்பு பர்னரில் பயன்படுத்த முடியாது. இதற்காக சிறப்பு பர்னரை சிஎஸ்ஐஆர்-என்சிஎல் இணைந்து உருவாக்கியுள்ளது. இதற்கு ‘ஆதித்தி உர்ஜா சஞ்ச்’ என பெயரிடப்பட்டுள்ளது. இந்த புதிய பர்னர், டிஎம்இ, டிஎம்இ மற்றும் எல்பிஜி கலந்த எரிபொருள், மற்றும் எல்பிஜி எரிபொருளில் எரியும் வகையில் உருவாக்கப்பட்டுள்ளது. தேவையான
ஆக்ஸிஜனை பயன்படுத்தி, பாத்திரத்துக்கு அதிகளவிலான வெப்பத்தை கடத்தும் வகையில் புதிய வடிவில் இந்த பர்னர் உருவாக்கப்பட்டுள்ளது.
டிஎம்இ-எல்பிஜி கலந்த கேஸ் சிலிண்டரை பொது மக்கள் மற்றும் சிஎஸ்ஐஆர்-எசிஎல் கேன்டீன்கள் உபயோகத்துக்கு டாக்டர் ஹர்ஷ் வர்தன் ஒப்படைத்தார். இந்நிகழ்ச்சியில் பேசிய டாக்டர் ஹர்ஷ் வர்தன் கூறியதாவது:
ஆதித்தி உர்ஜா சஞ்ச் பர்னர் ஆலை, டிஎம்இ-எல்பிஜி கலந்த சிலிண்டர் தொடக்கம், மேக் இன் இந்தியா திட்டத்துக்கு குறிப்பிடத்தக்க அளவில் ஊக்கமளிக்கும். சிலிண்டர்கள், கேஸ் ஸ்டவ், ரெகுலேட்டர்கள், கேஸ் ட்யூப் தயாரிப்பாளர்கள் அனைவருக்கும் பயனளிக்கும். நாட்டின் எரிசக்தி பாதுகாப்பை உறுதி செய்யும்.
இவ்வாறு அவர் கூறினார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1666510
(Visitor Counter : 168